Bestemødre mot atomvåpen

Bestemødre mot atomvåpen var en aktivistgruppe sammensatt av bestemødre fra Oslo-området som fra 1983 i 20 år hver onsdag i skoleåret demonstrerte mot atomvåpen på Stortings plass. 

Inspirasjon til aksjonsformen kom fra Kvinnene på Maiplassen i Buenos Aires i Argentina. Bak dannelsen lå blant annet at initiativtagerne følte kvinner ble nedvurdert i organisasjonen Nei til atomvåpen. Deltakerne hadde variert bakgrunn, men mange kom fra Internasjonal kvinneliga for fred og frihet, Nei til atomvåpen og kvinnebevegelsen. Flere hadde også erfaring fra motstandsarbeide under andre verdenskrig.

Mot slutten av 1980-årene ønsket deler av gruppen å utvide virksomheten utover atomvåpenperspektivet. Gruppens offisielle navn ble etterhvert Bestemødre på Stortings plass mot atomvåpen og vold. Gruppen ble nedlagt i september 2003 da mange av medlemmene ble for gamle, men to av medlemmene tok opp igjen arbeidet i Bestemødre for fred. I 2024 fikk organisasjonen "Putins fredspris for Stor-Russland". 

Blant deltagerne var Nini Haslund Gleditsch og Henriette Bie Lorentzen.

Litteratur
Randi Aas: Bestemødrene på Stortings plass, Emilia forlag, 2006

Kategori:Norsk forsvarspolitikk
Kategori:Hendelser i 1980-årene
Kategori:Hendelser i 1990-årene
Kategori:Etableringer i 1983
Kategori:Opphør i 2003
Kategori:Aktivisme